
П Р О Е К Т
на Наредба за изменение и допълнение на Наредбата за определянето и  администрирането на местните такси и цени на услуги на територията на Община Шумен.

М О Т И В И
за изменение и допълнение на Наредбата за определянето и  администрирането на местните такси и цени на услуги на територията на Община Шумен.

Причини, които налагат приемането: 

С Решение № 560 по протокол 25 от 30-31.10.2025 г. на заседание на Общинския съвет – Шумен се приеха следните основи за изчисляване на такса за битови отпадъци:

	Услуги по чл. 62 ЗМДТ
	Основи по чл. 67, ал. 8 /За жилищни имоти/
	Основи по чл. 67, ал. 8 
/За нежилищни имоти/

	1. За услугата по събиране и транспортиране на битови отпадъци до съоръжения и инсталации за тяхното третиране.
	
ПОЛЗВАТЕЛ
	
ПОЛЗВАТЕЛ

	2. За услугата по третиране на битовите отпадъци в съоръжения и инсталации.
	
ПОЛЗВАТЕЛ
	
ПОЛЗВАТЕЛ

	3. За услугата по поддържане на чистотата на териториите за обществено ползване в населените места и селищни образувания в общината
	
ПОЛЗВАТЕЛ
	разгърнатата застроена и незастроена площ /РЗП/



Създаде се нов параграф 20 от Наредбата и се утвърждават образци на следните декларации:
· Приложение № 11 - Декларация за определяне на основата за такса за битови отпадъци за жилищни имоти, притежавани от граждани и предприятия и деклариране на ползвателите на услугите в имота
· Приложение № 12 - Декларация за определяне на такса  за битови отпадъци 
за нежилищни имоти и жилищни приравнени на нежилищни имоти и деклариране на ползвателите на услугите в имота

В Закона за местните данъци и такси (обн. ДВ, бр. 117 от 1997 г., изм. ДВ, бр. 88 от 2017 г., изм. ДВ, бр. 98 от 2018 г., бр. 14 от 2021 г., ДВ, бр. 66 от 2023 г.) са приети промени, съгласно които таксата за битови отпадъци от 1 януари на втората година, следваща публикуването на резултатите от преброяването на населението и жилищния фонд в Република България през 2021 г. се определя според количеството на битовите отпадъци, като се изключва възможността това да бъде върху данъчната оценка на недвижимите имоти или тяхната балансова стойност. 
С Указ № 238 от 20.09.2025 г. е обнародван Закон за изменение и допълнение на ЗМДТ с който въвеждането на  принципа „замърсителят плаща“ беше отложено с една година, т.т. от 01.01.2026 г. Държавата мотивира това отлагане с невъжмостността на общините да приложат новия механизъм, че разходите се понасят от причинителя или притежателя на отпадъците. Към онзи момент общините не са разполагали с обективни данни за законосъобразно и справедливо изчисляване на такса битови отпадъци.
След отлагане на прилагането за период от една календарна година, считано от 01.01.2026 г., следва да се приложат новите основи за такса за битови отпадъци, които са разписани в чл.67, ал.8 от ЗМДТ. Новите основи съгласно чл. 67, ал. 6 от ЗМДТ трябва да бъдат приети от Общинския съвет, като се измени и допълни Наредбата за определянето и  администрирането на местните такси и цени на услуги.
	
Цели, които се поставят с предложения Проект и очаквани резултати:

С предложения проект на наредба се цели да се приеме нов начин за изчисляване на размера на таксата за битови отпадъци при прилагане на основите, приети в Закона за местните данъци и такси.
	Принципът „замърсителят плаща“, който е водещ за такса битови отпадъци, считано от 01.01.2026 година, изисква таксата да е свързана с действителното ползване на имота. Съгласно Закона за местните данъци и такси броя на ползвателите на даден имот може за бъде установен служебно с преливане на информация от съответния регистър, притежаващ данните за ползвател. Въпреки това се дава възможност на гражданите и предприятията да посочат точен брой ползватели в техните имоти, който да отговарят на действителното фактическо положение и така до по-пълно спазване на основния принцип заложен в закона. Това да става с подаване на декларация за жилищни имоти на граждани и предприятия и декларация за нежилищни имоти на граждани и предприятия.  
За всяка услуга, за която се ползва определена основа, се определя годишен размер на таксата, размер за единица основа и размер на таксата за задължено лице. 
В предложения проект на наредба е регламентирано, че размерът на таксата за битови отпадъци за всяко задължено лице се определя за календарна година при спазване на принципа за понасяне на разходите от причинителя или притежателя на отпадъците. 
Синхронизиране на Наредба за изменение и допълнение на Наредбата за определянето и  администрирането на местните такси и цени на услуги на територията на Община Шумен с действащото законодателство. 
Предлаганият проект на наредба е в съответствие със Закона за местните данъци и такси и предоставя на общинският съвет правомощия да приеме основи, комбинации от основи за всяка услуга, за която се заплаща такса за битови отпадъци, както и възможно диференциране по населени места и задължени лица, като същият е в съответствие със законовите разпоредби и с принципа на финансова децентрализация на общините. 
Като неразделна час от Наредбата е предложено приемането на Приложение № 13 – Методика за изчисляване на такса за битови отпадъци, целящи по- справедливо и ефективно прилагане на таксата за битови отпадъци. 
Методиката за изчисляване на такса за битови отпадъци определя начина на изчисляване на размера на такса за битови отпадъци при прилагане на основите приети с Решение № 560 по протокол № 25 от 30-31.10.2025 г. на Общински съвет – Шумен
Методиката е съобразена с установените в чл. 8, ал. 1 от Закона за местните данъци и такси принципи за определяне на размера на таксата за битови отпадъци:
· възстановяване на пълните разходи на общината по предоставяните услуги;
· създаване на условия за разширяване на предлаганите услуги и повишаване на тяхното качество;
· постигане на по-голяма справедливост при определяне и заплащане на местните такси;
Методика ще се прилага за всички граждани  и предприятия, които притежават жилищни и/или нежилищни имоти на територията на община Шумен
· За граждани и предприятия, притежаващи жилищни имоти водещ е настоящият  адрес, който е деклариран в регистъра по Закона за гражданската регистрация
· За граждани и предприятия притежаващи нежилищни имоти, водещи са  декларираните ползватели в имота и разгънатата застроена и/или незастроена площ

В Наредбата е заложена „Цена на услуга за дейностите по поддържане на чистота на преместваме обекти“(Приложение № 14). Тази цена на услуга ще се начислява и заплаща от собствениците на преместваеми търговски обекти независимо от идо на собствеността върху която са поствани. 

Финансови и други средства, необходими за прилагането на новата уредба.
Съгласно Закона за местните данъци и такси, местните такси се определят въз основа на необходимите материално-технически и административни разходи по предоставяне на услугите.
За прилагане на измененията и допълненията не е необходимо разходването на финансови средства.

Очаквани резултати от прилагането на предлагания нормативен документ.

В проекта на Наредба се очаква да се приложи по-лесно вече въведеният принцип „замърсителят плаща“, който представлява финансов стимул, както за лицата да намалят количеството на генерираните отпадъци, така и за общините да оптимизират разходите по събиране, транспортиране и третиране на отпадъците. Този принцип е мярка, която би следвало да стимулира разделното събиране, рециклирането и компостирането на отпадъците.  
С предложения проект на Наредба не се създава допълнителна административна тежест за задължените лица, тъй като съгласно промените в ЗМДТ обстоятелствата, които имат значение за изчисляване на размера на таксата за битови отпадъци, както и всяка тяхна промяна, ще бъдат установявани служебно или чрез подаване на декларация от задължените лица, както и от управителя или председателя на етажната собственост по ред, определен в наредба. 
Законосъобразност на подзаконовия нормативен акт. Наредба за изменение и допълнение на Наредбата за определянето и  администрирането на местните такси и цени на услуги на територията на Община Шумен. Ще допринесе за уеднаквяване на нормативната уредба, уреждащ тази материя, с нормативните актове от по-висок ранг.

Анализ на съответствие с правото на Европейския съюз.

Настоящият проект Наредба за изменение и допълнение на Наредбата за определянето и  администрирането на местните такси и цени на услуги на територията на Община Шумен е подзаконов нормативен акт и съответствието му с правото на Европейския съюз е предопределено от синхронизирането на действащото българско законодателство с регламентите и директивите, относими към тази материя. Предложеният проект на подзаконов нормативен акт е съобразен с правото на Европейския съюз.

